Eurosport

Eurosport merupakan satu saluran sukan pan-Eropah yang dikendalikan oleh TFI Group, dengan Warner Bros. Discovery mengambil alih minoriti 20% pada bulan Disember 2012.

Saluran ini disiarkan di 59 buah negara dan dalam 20 bahasa yang berlainan. Saluran ini menyiarkan sukan-sukan dari Eropah dan antarabangsa. Eurosport dilancarkan pada satelit Eropah pada 5 Februari 1989.

Acara sukan
Eurosport menyiarkan acara sukan dari Eropah dan antarabangsa. Ini termasuk Liga Juara-Juara UEFA, Liga Eropah UEFA, Paris Dakar Rally, Monte Carlo Rally, sukan Olimpik, acara berbasikal seperti Tour de France, termasuk acara tenis seperti French Open dan Sony Ericsson WTA Tour. Dahulunya, Eurosport menyiarkan Piala Juara UEFA.

Sukan permotoran
Eurosport ialah rakan kongsi KSO, iaitu penganjur FIA World Touring Car Championship (WTCC). Eurosport menyiarkan setiap perlumbaan WTCC secara langsung. Sebelum tahun 2006, kedua-dua kejuaraan WTCC dan GT FIA telah disiarkan oleh Eurosport. Tetapi Eurosport meminta SRO, iaitu penganjur GT FIA, untuk memendekkan perlumbaan mereka dari 3 jam hingga 2 jam. Walau bagaimanapun SRO enggan berbuat demikian. Bagi tahun 2007, SRO memendekkan perlumbaan GT FIA Championship kepada 2 jam.
 
Saluran ini juga menyiarkan kejuaraan Intercontinental Rally Challenge, iaitu siri saingan World Rally Championship. Sejak tahun 2008, Eurosport menyiarkan acara 24 Jam Le Mans.

Saluran tambahan

Eurosport 2

Sebuah saluran sampingan yang menyiarkan lebih banyak acara sukan secara langsung, program dan berita terkini. Eurosport 2 dilancarkan pada 10 Januari 2005 dan kini disiarkan di 35 buah negara dan terdapat dalam 11 bahasa berbeza.

Eurosport HD

Sebuah saluran definisi tinggi yang menyiarkan liputan dari saluran Eurosport yang dilancarkan pada 25 Mei 2008

Eurosport News

Sebuah saluran berita sukan yang dilancarkan pada 1 September 2000, yang menyiarkan berita terkini dalam acara sukan.

Jumlah penonton antara negara
Berikut adalah jumlah penonton secara purata di beberapa buah negara.

Laporan media
 Eurosport dilancarkan di Asia
 Eurosport dilancarkan di Hong Kong

Rujukan

Pautan luar 

 Laman portal
 Laman informasi korporat
 Eurosport Ru Live 

Rangkaian televisyen
Saluran televisyen